Leder: Velkommen i 2023
Tidsskrift: akut ()

## Leder

## Redaktionens forord

Af redaktionen

Af redaktionen: Christian Skjærbæk, Marie K. Jessen, Gitte Tygesen, Iben Duval, Mikkel S. H. Jensen samt Lea Holst

## Rigtig godt nytår!

2022 er gået og corona har i vid udstrækning sluppet sit greb om akutafdelingerne. Travlheden er dog fortsat stor grundet bl.a. stort indtag af patienter - hvilket heldigvis får en del medieomtale i øjeblikket. Vi håber, at presset vil lette lidt, for at vi kan følge med derude samt også har tid  til  at  reflektere  og  udforske  det  akutmedicinske videnskabsområde.

Første  nummer  af  Dansk  Tidsskrift  for  Akutmedicin  i 2022  bød  på abstracts  fra  DEMC9-konferencen.  Alle spændende  og  tværfaglige  indlæg,  som  giver stof  til refleksion og viden til praksis ude i klinikken.

I  andet  nummer  bragte  vi  Ovesen  et  Al:  Point-of-care foused lungultrasound in emergency medicine: Protocol for a scoping review. Her gennemgår forfatterne litteraturen  om  point-of-care  fokuseret  lungeultralyd. Formålet er, at undersøge studiedesign og patientrelevante endem å l til at vejlede fremtidige studier. I  samme  nummer  bragte  vi  en  serie  af  resumeer  af akutmedicinske Ph.d.-afhandlinger. Et af dem Højest aktuelt, af Tipsmark, omhandlende akutmodtagelsernes organisatoriske design, og hvorledes dette påvirker diagnostisk kvalitet og patient-

outcome. En af konklusionerne blev, at det er vigtigt med opmærksomhed på akutafdelingernes organisatoriske design, for at sikre det bedste mulige behandlingsforløb for de akutte patienter.

Redaktionen  er  vokset  i  2022. Christian  Skjærbæk  er indtrådt i redaktionen, der også tæller

Iben Duvald, Gitte Boier Tygesen, Mikkel Schjødt Heide Jensen og Marie K. Jessen samt vores nye studentermedhjælper, Lea Holst. Vi siger samtidig tak for

indsatsen til Malik Kalmriz.

En stor tak til alle, som har bidraget enten som forfattere eller bedømmere i 2022.

Har du eller en kollega videnskabelige bidrag liggende i skuffen, så indsend det meget gerne. Vi håber, at endnu flere vil indsende bidrag i 2023, så vi når vores mål om at blive indekseret i PubMed allerede i 2023.

De bedste nytårshilsner med håbet om et godt 2023

Redaktionen

Dansk Tidsskrift for Akutmedicin